Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
2 มี.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -13.32 จุด (-0.73%) ปิดภาคเช้าที่ 1,816.81 จุด ด้วยมูลค่าการซื้อขาย 33,159.16 ล้านบาท
Most Positive Impact: BDMS (+0.62 จุด), MAKRO (+0.6 จุด), TRUE (+0.33 จุด)
Most Negative Impact: PTT (-2.28 จุด), AOT (-1.07 จุด), EA (-0.74 จุด)
แนวโน้มตลาดบ่าย
วันนี้ SET Index ช่วงเช้าเผชิญแรงกดดันในทิศทางเดียวกันกับตลาดหุ้นเพื่อนบ้าน จากประเด็นความกังวลเรื่องการกีดกันทางการค้าหลังปธน. ทรัมป์ ชี้ว่าสหรัฐจะเรียกเก็บภาษีนำเข้าเหล็ก และอลูมิเนียม ส่งผลให้ตลาดปิดช่วงเช้าที่บริเวณ 1,817 จุด (-13.32 จุด)
KS Research คาดช่วงบ่าย SET Index จะยังลงต่อ แต่เชื่อว่าจะไม่เกิน 1,813 จุด และน่าจะเห็นการไล่ซื้อกลับขึ้นมาทดสอบที่บริเวณ 1,825 จุดได้ ช่วงนี้ควรหลีกเลี่ยงหุ้นกลุ่มพลังงานที่ได้รับความผันผวนตามราคาสินค้าโภคภัณฑ์ ไปเน้นกลุ่มหุ้นที่อิงกับเศรษฐกิจภายในประเทศ และ defensive อย่างกลุ่มโรงพยาบาล หรือหุ้น laggard play ที่ราคายังไม่ปรับขึ้นแทน
อย่างไรก็ตาม KS Research ยังมองว่าสาเหตุการปรับลดลงของดัชนีวันนี้ เป็นเพียงปัจจัยชั่วคราวเท่านั้น และยังคาดว่าดัชนีจะฟื้นตัวได้ในสัปดาห์ โดยมีปัจจัยบวกเรื่องการพิจารณากฏหมายลูกการเลือกตั้ง 2 ฉบับของสนช. รออยู่ในวันที่ 8 มี.ค. ซึ่งเราคาดว่าสนช. จะมีมติเห็นชอบ หนุนให้เกิดการเลือกตั้งได้ภายใน ก.พ. 62และเป็นปัจจัยหนุนให้กระแสเงินสดเข้ามาตลาดหุ้นเพิ่มขึ้น
หุ้นแนะนำ BH BBL MEGA
Alternative Trading:
SET50 Futures : S50H17 รอบที่ผ่านมารับรู้กำไรไป 18.4 จุด วันนี้ยังให้พักการลงทุน